එම උද්ඝෝෂනය සදහා කුඩා දරුවන්ද සහභාගී කරවා තිබු බවයි එහි සිටි හිරු වාර්තාකරු සඳහන් කළේ.මේ අතර අපේ ජනබල පක්ෂයේ පිරිසක්ද අදාල උද්ඝෝණයට විරෝධය පළ කරමින් තවත් විරෝධතාවක් බොරැල්ල පොදු සුසාන භූමිය ඉදිරිපිටදිම සිදු කරනු ලැබුවා.මේ අතර කොවිඩ් මෘත දේහ ආදාහනය කරන්නේ ද භූමිදානය කරන්නේ ද යන්න සම්බන්ධයෙන් නිර්දේශ ඉදිරිපත් කිරීමට පත් කළ මහාචාර්ය ජෙනිෆර් පෙරේරාගේ සභාපතිත්වයකින් යුත් නව තාක්ෂණික කමිටුව සහ  අනෙක් කමිටුව අද සෞඛ්‍ය අමාත්‍යාංශයේ දී රැස් වුණා.එහිදී කමිටු දෙකෙහිම සාමාජිකයින් විසින් සිදුකළ පරීක්ෂණවල කරුණු සෞඛ්‍ය අමාත්‍යවරියට ඉදිරිපත් කර ඇති අතර එහිදී මෘත ශරීර භූමදානය කිරීම සම්බන්ධයෙන් කමිටු දෙක අතර විවිධ තර්ක හුවමාරු වී තිබෙන බව අභ්‍යන්තර ආරංචි මාර්ග සඳහන් කළා.කෙසේ වෙතත්, අදාළ කමිටු දෙකෙහි නිර්දේශ සහ තවත් කරුණු සලකා බලා අවසන් තීරණය තමා විසින් ප්‍රකාශ කරන බව සෞඛ්‍ය අමාත්‍ය පවිත්‍රා වන්නිආරච්චි පැවසූ බව ද අභ්‍යන්තර ආරංචි මාර්ග සඳහන් කළා.